'లక్ష్మీ కళ్యాణం' తరువాత కళ్యాణ్ రామ్, కాజల్ మరోసారి జోడీ కట్టబోతున్నారు. ఇటీవలే వీరి కలయికలో కొత్త మూవీ లాంచ్ అయింది. కొత్త దర్శకుడు ఉపేంద్ర మాధవ్ దర్శకత్వంలో తెరకెక్కబోతున్న ఈ చిత్రానికి 'ఎమ్మెల్యే' అనే టైటిల్ను ఖరారు చేశారు. దీనికి మంచి లక్షణాలు ఉన్న అబ్బాయి అన్న ట్యాగ్ లైన్ను ఫిక్స్ చేశారు. భరత్ చౌదరి, కిరణ్ రెడ్డి నిర్మాణ సారధ్యంలో తెరకక్కబోతున్న ఈ చిత్రం, ఇటీవలే పూజా కార్యక్రమం కూడా జరుపుకుంది. ఆద్యంతం వినోదభరితంగా తెరకెక్కబోతున్న ఈ చిత్రంలో కళ్యాణ్ రామ్ విభిన్నమైన గెటప్లో కనిపించబోతున్నాడని తెలుస్తోంది. మణిశర్మ స్వరాలు సమకూర్చబోతుండగా, రవి కిషన్, అజయ్, వెన్నెల కిశోర్ ఇతర కీలక పాత్రల్లో కనిపించబోతున్నారు. ఇకపోతే జూన్ 9 నుంచి రెగ్యులర్ షూటింగ్ ప్రారంభించి, ఈ ఏడాది చివరికి చిత్రాన్ని ప్రేక్షకుల ముందుకు తీసుకువచ్చేందుకు దర్శక-నిర్మాతలు సన్నాహాలు చేస్తున్నారు. మరి  'లక్ష్మీ కళ్యాణం'లో బావమరదళ్లుగా అలరించిన కళ్యాణ్ రామ్, కాజల్ ఈసారి ఏ విధంగా మెప్పిస్తారో చూడాలి.
'lakshmi kalyanam' taruvaata kalyan ram, kajal marosari jody kattabotunnaru. itivale veeri kalayikalo kotta moovee lanch ayindi. kotta darsakudu upendra madhav darsakatvamlo terakekkabotunna ee chitraaniki 'emmelye' ane taitilnu khararu chesaru. deeniki manchi lakshanaalu unna abbai anna tag lainnu ficks chesaru. bharat chaudari, kiran reddi nirmaana saaradhyamlo terakakkabotunna ee chitram, itivale poojaa kaaryakramam kuudaa jarupukundi. aadyantam vinodabharitamgaa terakekkabotunna ee chitramlo kalyan ram vibhinnamaina getaplo kanipinchabotunnadani telustondi. manisarma swaraalu samakuurchabotundagaa, ravi kishan, ajay, vennela kishor itara keelaka paatrallo kanipinchabotunnaru. ikapothe joon 9 nunchi regular shooting praarambhinchi, ee edaadi chivariki chitraanni prekshakula munduku teesukuvachenduku darsaka-nirmaatalu sannaahaalu chestunnaru. mari  'lakshmi kalyanam'loo bavamaradalluga alarinchina kalyan ram, kajal eesaari e vidhamgaa meppistaro chudali.